Държавен вестник, бр. 16, 2026 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  16
(5) Приходите от глоби и санкции по за­
кона, налагани от компетентните контролни 
органи по чл. 28, ал. 1, постъпват по бюджета 
на съответния орган, който ги налага.
Чл. 40. Контролните органи по този закон 
поддържат публичен списък на приложени­
те принудителни административни мерки и 
влезлите в сила наказателни постановления, 
свързани с предоставяне на услуги по чл. 2, 
при спазване на изискванията за защита на 
личните данни.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. „Въздушноатракционни услуги“ са тан­
демни полети, които се изпълняват с пи­
лот-инструктор с парапланер/делтапланер, 
както и тандемни скокове с парашут, които 
се изпълняват с тандемен инструктор, полети 
с развлекателна цел със свръхлеки въздухо­
плавателни средства и специализирани опе­
рации с аеростат по смисъла на Регламент 
(ЕС) 2018/395, включително скокове с бънджи 
от аеростат. 
2. „Водноатракционни услуги“ са парасей­
линг (теглене с парашут от лодка), услуги с 
джетове и с плавателни средства, както и 
услуги с теглене на надуваеми съоръжения. 
3. „Непосредствена или косвена опасност 
за живота или здравето на ползвателите или 
на трети лица“ е възможен риск, произтичащ 
непосредствено от предоставянето на услугата, 
за здравето или безопасността на ползвателите 
или на трети лица, включително смърт или 
сериозно травматично или нетравматично 
увреждане.
4. „Повторно“ е нарушението, което е 
извършено в едногодишен срок от влизането 
в сила на наказателното постановление, с 
което нарушителят е наказан за същото по 
вид нарушение.
5. „Първа помощ“ е прилагането на подхо­
дящи животоподдържащи действия и мероп­
риятия за предотвратяване на усложненията, 
получени при травми, свързани с ползването 
на атракционни услуги с потенциален риск за 
живота и/или здравето на ползвателите им
и/или на трети лица, на мястото на инци­
дента или в близост до него от лицата, които 
предоставят тези услуги, и/или от други лица, 
присъстващи на мястото на инцидента, до ид­
ването на екип за спешна медицинска помощ. 
6. „Системни нарушения“ са налице, когато 
в едногодишен срок са извършени три или 
повече административни нарушения по този 
закон или е наложено по-тежко наказание.
7. „Увеселителни обекти“ са обектите с 
увеселителни съоръжения по § 5, т. 71 от 
допълнителните разпоредби на Закона за 
устройство на територията.
8. „Увеселителни съоръжения, представ­
ляващи източник на повишена опасност“ са 
съоръжения или съвкупност от съоръжения, 
технически устройства, конструкции или 
системи, предназначени за атракционни 
цели в увеселителни обекти по смисъла на 
§ 5, т. 71 от допълнителните разпоредби на 
Закона за устройство на територията, които 
функционират чрез задвижване от външен 
източник на енергия с висока скорост, бързо 
въртене или интензивно задвижване или на 
голяма височина, които при неспазване на 
правилата за експлоатация или при механична 
повреда са източник на повишена опасност 
и могат да доведат до непосредствена или 
косвена опасност за живота и/или здравето 
на ползвателите.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Подзаконовите актове по прилагането 
на този закон се приемат или издават в 6-ме­
сечен срок от влизането му в сила. 
§ 3. В срок до един месец от приемането 
или издаването на подзаконовите актове по 
§ 2 министърът на туризма:
1. утвърждава със заповед образците на 
заявления;
2. осигурява условия за вписване в На­
ционалния туристически регистър по реда на 
чл. 167, ал. 2 от Закона за туризма.
§ 4. Държавните и общинските органи, 
приели или издали нормативни актове, които 
уреждат обществени отношения – предмет на 
този закон, са длъжни да направят произти­
чащите от този закон изменения в тях в срок 
до 6 месеца от влизането му в сила. 
§ 5. Лицата, които предоставят услуги, 
посочени в този закон, привеждат дейността 
си в съответствие с неговите изисквания в 
8-месечен срок от влизането му в сила.
§ 6. В Кодекса на търговското корабопла­
ване (обн., ДВ, бр. 55 и 56 от 1970 г.; попр., 
бр. 58 от 1970 г.; изм., бр. 55 от 1975 г., бр. 10 
от 1987 г., бр. 30 от 1990 г., бр. 85 от 1998 г., 
бр. 12 от 2000 г., бр. 41 от 2001 г., бр. 113 от 
2002 г., бр. 55 от 2004 г., бр. 42, 77, 87, 94 и 104 
от 2005 г., бр. 30, 62 и 108 от 2006 г., бр. 36, 
71 и 98 от 2008 г., бр. 12 и 32 от 2009 г., бр. 85 
от 2010 г., бр. 92 от 2011 г., бр. 38 и 77 от 
2012 г., бр. 15, 28 и 109 от 2013 г., бр. 14 и 52 
от 2015 г., бр. 58 от 2016 г., бр. 93 от 2017 г., 
бр. 28 от 2018 г., бр. 62 от 2019 г., бр. 104 и 
108 от 2020 г., бр. 106 от 2023 г., бр. 41 и 70 от 
2024 г. и бр. 63 от 2025 г.) се правят следните 
допълнения:
1. В чл. 87 се създава ал. 6:
„(6) С наредбата по ал. 1 се определят 
изискванията към лицата, управляващи пла­
вателни съдове за лично ползване (джетове).“
2. В § 1а от допълнителните разпоредби 
се създава т. 58:
„58. „Плавателен съд за лично ползване 
(джет)“ е плавателен съд за спорт, туризъм и